টেস্টে নতুন ক্যাপ্টেন হলেন বিরাট কোহলী। সারাবছর ভাল ব্যাটিংয়ের নমুনা রেখে তাই কোহলীর বছরটাও শেষ হল উজ্জ্বলভাবে। আর এর মাঝে অস্ট্রেলিয়া সিরিজেই তিনি করে ফেললেন দুটি বিরল রেকর্ড। সিরিজের চারটি টেস্টে মোট চারটি সেঞ্চুরী করলেন কোহলী। অস্ট্রেলিয়ার মাঠে একই টেস্ট সিরিজে বিদেশী ব্যাটসম্যান হিসেবে এই রেকর্ড ছিল শুধুমাত্র ইংল্যান্ডের হার্বার্ট সাটক্লিফ আর ওয়ালি হ্যামন্ডের। আর এই চারটে সেঞ্ছুরির দুটি এল একই টেস্টে - অ্যাডিলেড টেস্টের দুই ইনিংসে। ভারতীয় ব্যাটসম্যানদের মধ্যে একই টেস্টের দুই ইনিংসে সেঞ্চুরি করার রেকর্ড এর আগে ছিল বিজয় হাজারে, সুনীল গাওস্কর আর রাহুল দ্রাবিড়ের। এঁদের মধ্যে বিজয় হাজারে অ্যাডিলেডের মাঠেই ১৯৪৮ সালে প্রথম এই রেকর্ড করেছিলেন।